வனிதா மதில்
{{Infobox event
 |title=
 |image=Vanitha Mathil Kollam 6.jpg
 |caption=கொல்லத்தில் பெண் மனித சுவர்
 |date=1 சனவரி 2019
 |place=[[கேரளா]], இந்தியா
 |organisers=[[கேரள அரசு]]
 | participants = 50 இலட்சம் வரை
 |type=[[மனிதச் சங்கிலிப் போராட்டம்|மனிதச் சங்கிலி]]
 }}
 
 '''வனிதா மதில்''' (''Vanitha Mathil'')(&quot;பெண்கள் சுவர்&quot;) என்பது ஜனவரி 1 2019 அன்று கேரள மாநிலம் முழுவதும் பாலினப் பாகுபாட்டிற்கு எதிராக ஆண் பெண் சமத்துவத்தினை வலியுறுத்தி பெண்களால் நடத்தப்பட்ட [[மனிதச் சங்கிலிப் போராட்டம்]] ஆகும். இந்த மனிதச் சுவர் பெண்களால் மட்டுமே உருவாக்கப்பட்டது. [[காசர்கோடு|காசர்கோட்டில்]] துவங்கிய இச்சங்கிலி [[திருவனந்தபுரம்]] வரை சுமார் {{Convert|620|km|abbr=off}} தூரம் வரை நீட்டிக்கப்பட்டது. இந்த நிகழ்ச்சியில் சுமார் முப்பது முதல் ஐம்பது இலட்சம் பெண்கள் வரை பங்கேற்றனர்.
 
 == பின்னணி ==
 கேரளாவில், [[சபரிமலை|சபரிமலையில்]] உள்ள [[இந்து]] கோயிலில் பாரம்பரியமாக 10 முதல் 50 வயதுக்குட்பட்ட பெண்கள் [[ஐயப்பன்|ஐயப்பனை]] வழிபடுவதற்குத் தடை விதிக்கப்பட்டிருந்தது. [[மாதவிடாய்]] பிரச்சனை காரணமாகப் பெண்கள் இக்கோயிலுக்குச் செல்ல தடை செய்யப்பட்டதாகச் சிலர் கூறினர். ஆனால் பக்தர்கள் தெய்வத்தின் பிரம்மச்சரிய இயல்பு காரணமாக தங்களுக்கு அனுமதி இல்லை என்று கூறினர். ஆனால் செப்டம்பர் 2018இல், இந்திய [[இந்திய உச்ச நீதிமன்றம்|உச்ச நீதிமன்றம்,]] தனது வரலாற்றுச் சிறப்புமிக்கத் தீர்ப்பில், அனைத்து வயது பெண்களும் கோயிலுக்குள் செல்ல அனுமதித்தது, உயிரியல் வேறுபாடுகளின் அடிப்படையில் எந்த பாகுபாடும் தெரிவிப்பது அரசியலமைப்புக்கு எதிரானது என்று குறிப்பிட்டது. [[இடதுசாரி ஜனநாயக முன்னணி (கேரளா)|மாநில இடதுசாரி ஜனநாயக முன்னணி]] இத்தீர்ப்பை வரவேற்றது. அதே நேரத்தில் [[பாரதிய ஜனதா கட்சி]] மற்றும் [[இந்திய தேசிய காங்கிரசு]] உள்ளிட்ட எதிர்க்கட்சிகள் இத்தீர்ப்பை எதிர்த்து போராட்டங்களைத் தொடங்கின. தீர்ப்பு மற்றும் அதைச் செயல்படுத்த மாநில அரசு எடுத்த முடிவுக்குப் பல இந்து அமைப்புகள் எதிர்ப்பு தெரிவித்தன.
 
 == சுவர் ==
 15 திசம்பர் 2018 அன்று, கேரள முதல்வர் [[பிணறாயி விஜயன்]] 176 சமூக மற்றும் அரசியல் அமைப்புகளைச் சந்தித்த பிறகு, மாநிலத்தின் மறுமலர்ச்சி மதிப்புகளைப் பாதுகாக்கப் புத்தாண்டு தினத்தில் பெண்கள் சுவர் நடத்தப்படும் என்று அறிவித்தார்.&lt;ref&gt;{{Cite news|url=https://www.thenewsminute.com/article/kerala-gears-massive-womens-wall-event-all-you-need-know-94256?amp|title=Kerala gears up for massive Women's Wall event: All you need to know|date=31 December 2018|work=[[தி நியூஸ் மினிட்]]|access-date=2 January 2019}}&lt;/ref&gt;&lt;ref&gt;{{Cite news|url=https://m.timesofindia.com/city/thiruvananthapuram/its-official-womens-wall-is-a-state-govt-programme/articleshow/66960568.cms|title=It's official: 'Women's wall' is a state govt programme|date=6 December 2018|work=Times of India}}&lt;/ref&gt;  இந்நிகழ்விற்கான கருத்துப் பாடல் பிரபா வர்மாவினால் வெளியிடப்பட்டது.&lt;ref&gt;{{Cite news|url=http://www.uniindia.com/slew-of-spirited-musical-expression-for-women-s-wall/south/news/1452171.html|title=Slew of spirited musical expression for women's wall|date=29 December 2018|work=[[United News of India]]|access-date=2 January 2019}}&lt;/ref&gt;
 
 1 சனவரி 2019 அன்று மாலை 4:00 மணிக்கு {{Convert|620|km|abbr=off}} தூரத்திற்கு மூன்று முதல் ஐந்து மில்லியன் பெண்களால் ஆன மனித சுவர் தேசிய நெடுஞ்சாலையில் உருவாக்கப்பட்டது. மாநிலத்தின் வட முனையான [[காசர்கோடு|காசர்கோட்டில்]] கேரளாவின் சுகாதார மற்றும் சமூக நீதி அமைச்சர் [[கே. கே. சைலஜா|கே. கே. சைலஜாவால்]]  தொடங்கப்பட்டு, தெற்கில் உள்ள திருவனந்தபுரத்தில் [[இந்தியப் பொதுவுடமைக் கட்சி (மார்க்சிஸ்ட்)|இந்தியப் பொதுவுடைமைக் கட்சி]]&lt;nowiki/&gt;த் தலைவி [[பிருந்தா காரத்|பிருந்தா காரத்துடன்]] மனித சுவர் முடிந்தது. [[ராஷ்டிரிய சுயம்சேவாக் சங்கம்|ராஷ்ட்ரிய சுயம்சேவக் சங்கம்]] மற்றும் [[பாரதிய ஜனதா கட்சி|பாரதிய ஜனதா கட்சியின்]] செயல்பாட்டாளர்கள் காசர்கோட்டில் இந்நிகழ்வில் பங்கேற்றவர்களைத் தாக்க முயன்றதாகக் கூறப்பட்டது.
 
 அதே நாளில், கேரளாவில் நடந்த நிகழ்வுக்கு ஆதரவாக, [[புது தில்லி|புதுதில்லி]],&lt;ref&gt;{{Cite news|title=Sabarimala row HIGHLIGHTS: Delhi women support 'Women's wall' campaign, demonstrate outside Kerala House|date=2 January 2019}}&lt;/ref&gt; [[மும்பை]]&lt;ref&gt;{{Cite news|title=Women form human chain in Mumbai to support Kerala 'Women's Wall'|date=2 January 2019}}&lt;/ref&gt; மற்றும் [[சென்னை]] உள்ளிட்ட மற்ற இந்திய நகரங்களில் வனிதா மதிலுக்கு ஆதரவு தெரிவிக்கப் பெண்கள் சுவர்கள் ஏற்பாடு செய்யப்பட்டன.&lt;ref&gt;{{Cite news|title=Chennai women form Vanitha Mathil in solidarity with Kerala Women's Wall|date=1 January 2019}}&lt;/ref&gt;
 
 கேரளாவில் ஏற்படுத்தப்பட்ட பெண்கள் மனித சுவர் உலகின் நான்காவது பெரிய மனிதச் சங்கிலி ஆனது. இது பெண்களால் உருவாக்கப்பட்ட மிகப்பெரிய மனிதச் சங்கிலியாகும்.&lt;ref&gt;{{Cite news|title=In case you haven't noticed yet, the women's wall in Kerala was the fourth largest human chain ever}}&lt;/ref&gt;
 
 ===மாவட்டங்களில்===
 [[மலப்புரம் மாவட்டம்]], [[கோழிக்கோடு மாவட்டம்|கோழிக்கோடு மாவட்ட]] எல்லையில் உள்ள கொண்டோட்டி ஐக்கரப்பாடியிலிருந்து [[மலப்புறம்|மலப்புரம்]] மற்றும் பெரிந்தல்மன்னா வழியாக [[பாலக்காடு மாவட்டம்|பாலக்காடு மாவட்ட]] எல்லையில் உள்ள புலமந்தோல் அங்காடி வரை, 55கிமீ தூரத்திற்கு இரண்டு லட்சத்திற்கும் மேற்பட்ட பெண்கள் பங்கேற்ற மனித சங்கிலியும் நடைபெற்றது.
 
 == மேற்கோள்கள் ==
 &lt;references /&gt;
  
 {{commons category|Vanitha Mathil|வனிதா மதில்}}
 
 [[பகுப்பு:இந்தியாவில் மகளிர் உரிமைகள்]]
 [[பகுப்பு:கேரள வரலாறு (1947- தற்போதுவரை)]]